Suchinthana/ta-wikipedia huggingface dataset:
மூவுடல் தத்துவம்

மூவுடல் தத்துவம் (Three Bodies Doctrine (Vedanta): என்பது இந்து சமய வேதாந்தங்களில் ஒன்று. வேத சாஸ்திரங்களான உபநிடதங்கள் மனிதனை ஆன்மா என்றும் ஜீவாத்மா என்றும் அழைக்கின்றன. மனிதன், உலகில் சுக துக்க அனுபவங்களைப் பெறுவதற்கு "தூல உடல்"  (Gross body or Sthula Sharira), "நுண்ணுடல்" (சூக்கும உடல்) (Subtle body or Linga Sharira),  "காரண உடல்" (Causal body or Karana Sharira) எனும் மூன்று உடல்களைக் கொண்டுள்ளான்.

தூல உடல்
மனிதனின் தூல உடல் ஆகாயம், வாயு, அக்கினி, நீர், பூமி எனும் பஞ்சபூதங்களால் ஆனது. கருவில் இடம் பெறுதல் (அஸ்தி), பிறந்த பிறகு வளர்ச்சி அடைதல் (ஜாயதே), வளர்தல் (வர்ததே), இளமை, வாலிபம், முதுமை போன்ற மாறுபாடுகளுக்கு உட்படுதல் (விபரிணமதே), மூப்பின் காரணமாக தளர்ச்சி அடைதல் (அபச்சியதே), இறுதியில் மரணமடைதல் (நாசம்) எனும் ஆறு மாற்றங்களுக்கு (ஷட் விகாரம்) உள்ளாவது. தன்னாலும் பிறராலும் காணக்கூடியது. சுமார் நூறு ஆண்டுகால வாழ்நாள் கொண்டது.

சூக்கும உடல்

மனிதனின் சூக்கும உடல், கண், காது, மூக்கு, நாக்கு, தோல் ஆகிய ஐந்து ஞானேந்திரியங்கள், வாய், கை, கால், குதம், குறி ஆகிய ஐந்து கர்மேந்திரியங்கள், பிராணன், அபானன், வியானன், உதானன், சமானன் ஆகிய பஞ்ச பிராணன்கள் மற்றும், மனம் ஆகிய 16 நுண் உடல்களைக் கொண்டது. இச்சூக்கும உடல் பிரளய காலம் வரை வாழ்நாள் கொண்டது.

காரண உடல்
இவ்விரண்டு உடல்களுடன் சீவாத்மாவிற்கு காரண உடலும் (காரண சரீரம்) உண்டு. இவ்வுடல் தனி உடல் அல்ல. தூல, சூக்கும உடல்கள் வெளிப்படும் முன் இருக்கின்ற விதை உறக்க கால நிலை போன்றது. எவ்வாறு விதை, மரமாக வெளிப்படுகிறதோ அவ்வாறே காரண உடல், சூக்கும உடலாகவும், தூல உடலாகவும் வெளிப்படுகிறது. பிரளய காலத்தில் சூக்கும உடலும், தூல உடலும் காரண உடலுடன் ஒடுங்கிவிடுகின்றன. விதேக முக்தி நிலையில் மட்டுமே அனைத்து உடல்களும் அழிகின்றன.

மேற்கோள்கள்

சான்றாவணம்
பிரகதாரண்யக உபநிடதம், இரண்டாம் அத்தியாம், அஜாதசத்ரு பிரம்மானம், மந்திரம் 17.

இந்து மெய்யியல் கருத்துருக்கள்
இந்து தொன்மவியல்
வைதிக மெய்யியல்கள்
இந்திய மெய்யியல்
பத்து தூண் தெரு, மதுரை

பத்துத் தூண் தெரு () என்பது மதுரை மாநகரின் மையப்பகுதியில் உள்ள விளக்குத்தூணிலிருந்து நூறு அடி தொலைவில் அமைந்துள்ள ஒரு குறுகலான தெரு ஆகும். இத்தெருவில் இருபது அடி உயரமும், ஐந்து அடி சுற்றளவும் கொண்ட உருண்டையான, கருங்கற்களிலாலான பத்துத்தூண்கள், மதுரையை ஆண்ட நாயக்கர் அரசர்கள் காலத்தில் கட்டப்பட்டன. இத்தூண்கள், திருமலை நாயக்கர் மகால் அருகே உள்ளன.

மேற்கோள்கள்

வெளி இணைப்புகள் 
 கூகுள் வரைபடத்தில் பத்துத் தூண் தெரு

மதுரை
மதுரை மாநகராட்சிப் பகுதிகள்
மதுரை நாயக்கர்கள்
எழுகடல் தெரு

ஏழுகடல் தெரு, மதுரை (Elukadal Street, Maurai) மதுரை மீனாட்சியம்மன் கோயில் சொக்கநாதர் சுவாமி சன்னதி எதிரில் அமைந்த புதுமண்டபத்திலிருந்து கிழக்கு நோக்கிச் செல்லும் மிகப் பழங்காலத் தெரு ஆகும். எழுகடல் தெரு, புதுமண்டபத்தையும், கீழமாசி வீதியையும் இணைக்கிறது. ஏழுகடல் தெருவில் அமைந்த  குளம், விசயநகர ஆட்சியாளரின் மதுரை பாளையக்காரர் சாளுவ நாயக்கரால் கி. பி., 1516இல் கட்டப்பட்டு, ஏழு கடல்  (Saptasakaram) எனப் பெயரிடப்பட்டது. மீனாட்சியம்மனின் தாயான காஞ்சனமாலை கோயில் ஏழுகடல் குளக்கரையில் அமைந்துள்ளது.

1990ஆம் ஆண்டில் மதுரை மாநகராட்சி நிர்வாகம், ஏழுகடல் தெருவிலுள்ள குளத்தை மேடாக்கி, வணிக வளாகம் கட்டியது. புதுமண்டபத்தைப் புதுப்பிக்க அங்குள்ள கடைகளை இவ்வணிக வளாகத்திற்கு மாற்ற முயற்சி செய்தும் தோல்வி அடைந்தது. இத்தெருவின் இருபுறங்களில் கிராம மக்களுக்கான துணிக் கடைகளும், 1990-இல் மாநகராட்சி வணிக வளாகத்தில், தமிழக பட்டு நெசவாளர்கள் கூட்டுறவு சங்கங்களின் பட்டுச் சேலைக் கடைகளும் உள்ளன.

இராய கோபுரம் 
மன்னர் திருமலை நாயக்கரால் கட்ட ஆரம்பிக்கப்பட்ட முழுமையடையாத இராயகோபுரம் எழுகடல் தெருவில், புதுமண்டபம் எதிரே அமைந்துள்ளது. தற்போது இந்த இராயகோபுரம் சிதிலமடைந்த நிலையில் பல சிறு வணிகக் கூடங்களால் இராயகோபுரம் மறைக்கப்பட்டுள்ளது.

இதனையும் காண்க 
 புதுமண்டபம்
 தேர்முட்டி
 இராயகோபுரம்

மேற்கோள்கள்

வெளியிணைப்புகள் 
மதுரையில் பழமையான இடங்களுக்கு பாரம்பரிய நடைபயணம், தினமலர்-செப்டம்பர் 17, 2012.

மதுரை
மதுரை மாநகராட்சிப் பகுதிகள்
விளக்குத்தூண், மதுரை

விளக்குத் தூண் (Vilakkuththun, The Lamp Post), மதுரை நகரின் பத்துத் தூண் தெரு அருகே கீழமாசி வீதியும், தெற்கு மாசி வீதியும் இணையும் இடத்தில் அமைந்துள்ளது. வீதியின் நடுவே அழகிய வேலைபாடுகள் மிக்க இரும்புத்தூணில் விளக்குகள் பொருத்தப்பட்டுள்ளன. பிரித்தானியர்கள் காலத்தில், மதுரை நகரை விரிவாக்கம் செய்த ஆங்கிலேய ஆட்சியாளரான பிளாக்பர்ன் (John Blacburn) நினைவாக எழுப்பப்பட்டது.

வரலாறு
பிரித்தானிய இந்தியா ஆட்சிக்காலத்தில், மதுரை மாவட்ட ஆட்சியராக இருந்த ஜோஹன் பிளாக்பர்ன் என்பவர், மதுரை நகரத்தை விரிவாக்கம் செய்ய தடையாக இருந்த, மதுரையைச் சுற்றியிருந்த கோட்டைகளை இடித்து, அகழிகளை மூடும் நபர்களுக்கு, அவ்விடத்தை அவர்களுக்கே உரிமையாகும் என அறிவித்தார். இதனால் வீட்டு மனை நிலம் இல்லாதவர்கள், மதுரையைச் சுற்றிலும் இருந்த கோட்டைகளை  இடித்து, அகழிகளை மூடினர். ஜோஹன் பிளாக்பர்ன் செயலைப் பாராட்டி, மதுரை நகரின் மையப் பகுதியில் (தற்போதைய காமராசர் சாலையில்) எஃகு உலோகத்திலான விளக்குத்தூணை நிறுவினர். இவ்விளக்குத்தூணில் இரவு நேரங்களில் எண்ணெய் விளக்கு ஏற்றி வைக்கப்பட்டது.

மேற்கோள்கள்

வெளியிணைப்புகள்
மதுரையில் பழமையான இடங்களுக்கு பாரம்பரிய நடைபயணம், தினமலர்-செப்டம்பர் 17, 2012.

மதுரை
கொத்தவால் சாவடி, மதுரை

கொத்தவால் சாவடி (Koththaval Chavadi) என்பது மதுரை நகரில், கீழமாசி வீதியில் விளக்குத்தூணிற்கு வடக்கில் அமைந்த இரண்டடுக்கு மாடிகள் கொண்ட காவல் சாவடி. இது பிரித்தானிய இந்தியாவின் மதுரை ஆட்சியர்களால் கட்டப்பட்டது. தற்போதும் இக்காவல் சாவடியில் விளக்குத்தூண் காவல் நிலையம் செயல்படுகிறது. தொன்மை வாய்ந்த இக்கட்டம் தற்போது முற்றிலும் இடிக்கப்பட்டு, காவல் நிலையத்திற்கு புதுக்கட்டம் கட்டப்பட்டு வருகிறது.

மேற்கோள்கள்

வெளியிணைப்புகள்
மதுரையில் பழமையான இடங்களுக்கு பாரம்பரிய நடைபயணம், தினமலர்-செப்டம்பர் 17, 2012.

மதுரை மாநகராட்சிப் பகுதிகள்
மதுரை
கல்பனா (மலையாள நடிகை)

கல்பனா ரஞ்சினி என்ற கல்பனா (அக்டோபர் 5, 1965 - சனவரி 25, 2016) திரைத்துறையில் அறிமுகமான நடிகை ஆவார். இவர் பெரும்பாலும் மலையாளத் திரைப்படங்களில் நடித்துள்ளார். தனிச்சல்ல ஞான் என்ற திரைப்படத்திற்காக 60வது தேசியத் திரைப்பட விருதுகள் விழாவில், சிறந்த துணை நடிகருக்கான தேசிய விருதினை வென்றுள்ளார்.

இவர் எம். டி. வாசுதேவன் நாயர் இயக்கிய மஞ்சு திரைப்படத்தில் 1983 இல் முதன் முதலாக நடித்தார். தமிழில் சின்ன வீடு திரைப்படத்தில் பாக்யராஜுக்கு ஜோடியாக நடித்தார். 1995இல் சதிலீலாவதி என்ற திரைப்படத்திலும், பம்மல் கே. சம்பந்தம், டும் டும் டும் ஆகியத் தமிழ்த் திரைப்படங்களில் நடித்துப் புகழ்பெற்றார்.

2016 ஜனவரி 25-ஆம் தேதி திங்கட்கிழமை காலை ஹைதராபாத்தில் மாரடைப்பால் காலமானார்.

குடும்ப வாழ்க்கை
திரைப்பட இயக்குனரான அனிலை திருமணம் செய்துகொண்டார். ஊர்வசி, கலாரஞ்சினி ஆகியோர் இவரது சகோதரிகள். இவர் ஞான் கல்பனா என்றொரு மலையாள நூலை எழுதியுள்ளார்.

திரைப்படங்கள்

ஆதாரங்கள்

வெளியிணைப்புகள் 
 Farewell Kalpana
 Hard act to follow
 

2016 இறப்புகள்
1965 பிறப்புகள்
கேரள நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் தொலைக்காட்சி நடிகைகள்
செங்

செங் (ஆங்கிலம், மலாய் மொழி: Cheng) என்பது மலேசியா, மலாக்கா, மத்திய மலாக்கா மாவட்டத்தில் அமைந்து இருக்கும் ஒரு நகரமாகும். அலோர் காஜா நகரத்திற்கும் மலாக்கா மாநகரத்திற்கும் மையத்தில் அமைந்து இருப்பதால், அண்மைய காலங்களில் மிகத் துரிதமாக வளர்ச்சி அடைந்து வருகிறது. இந்த நகரத்தை அலோர் காஜா-மத்திய மலாக்கா-ஜாசின் நெடுஞ்சாலை (Alor Gajah-Central Malacca-Jasin Highway) வழியாகவும் சென்று அடையலாம்.

இந்த நகரம் பத்து பிரண்டாம் நகரில் இருக்கும் மலாக்கா அனைத்துலக விமான நிலையத்தில் இருந்து 5 கி.மீ. தொலைவில் இருக்கிறது. இங்கு புக்கிட் செங், செங் பிரதானா, செங் பாரு போன்ற சில வீடமைப்புத் திட்டங்களும் உருவாக்கப்பட்டு வருகின்றன.

அமைவு

செங் நகரத்திற்கு தொழில்துறை வளாகமும் உள்ளது. அங்கே செங் தொழில்நுட்ப பூங்கா (Cheng Technology Park) உருவாக்கப் பட்டுள்ளது. இது ஒரு தொழில்துறை நகரமாக மாறி வருவதால் நிறைய வங்கிகளும், உணவகங்களும் திறக்கப்பட்டு உள்ளன.

செங் நகருக்கு அருகில் பாயா ரும்புட் எனும் சிறுநகரத்தில், இரண்டாவது டெஸ்கோ பேரங்காடி திறக்கப்பட்டு உள்ளது. அதற்கு அருகாமையில் செங் உத்தாமா, பாயா ரும்புட் மனைத் திட்டங்களும் உருவாக்கம் கண்டுள்ளன.

சன்னாசிமலை ஆலயம்

செங் நகருக்கு அருகில் குருபோங் எனும் ஒரு சிறு நகரம் இருக்கிறது. இங்கே தான் மலேசியாவில் புகழ்பெற்ற அருள்மிகு சன்னாசிமலை ஆண்டவர் ஆலயம் உள்ளது. இது 150 ஆண்டு காலம் பழைமை வாய்ந்த ஓர் ஆலயம்.

இந்த ஆலயத்தில் ஆண்டுதோறும் சன்னாசிமலைத் திருவிழா மிக விமரிசையாக நடைபெறுகின்றது. ஆயிரக்கணக்கான பக்தர்கள் முருகப் பெருமானுக்கு காவடிகள் எடுத்து சிறப்புகள் செய்கின்றனர். இன்னொரு சிறப்பு என்னவென்றால், ஏராளமான சீனர்களும் காவடிகள் எடுக்கிறார்கள்.

அருகிலுள்ள பகுதிகள் 
செங்கிற்கு அருகில் உள்ள நகரங்கள்.

 தஞ்சோங் மின்யாக்
 குருபோங்
 பாயா ரும்புட் ஜெயா
 பெர்த்தாம்
 பத்து பிரண்டாம்

மேற்கோள்கள் 

‎

மலேசிய நகரங்கள்
மலாக்காவில் உள்ள நகரங்கள்
லூயிசு சலிவன்

லூயிசு சலிவன் எனப் பரவலாக அறியப்படும் லூயிசு என்றி சலிவன் (Louis Henry Sullivan, செப்டெம்பர் 3, 1856 – ஏப்ரல் 14, 1924) ஒரு அமெரிக்கக் கட்டிடக்கலைஞர். இவர் வானளாவியின் தந்தை எனவும், கட்டிடக்கலையில் நவீனத்துவத்தின் தந்தை எனவும் அறியப்படுகிறார். இவர் ஒரு செல்வாக்கு மிக்க கட்டிடக்கலைஞர். புகழ் பெற்ற கட்டிடக்கலைஞரான பிராங்க் லாயிட் ரைட்டுக்கு வழிகாட்டியாக இருந்ததுடன், பிரைரீ குழு என அழைக்கப்பட்ட சிக்காகோவின் கட்டிடக் கலைஞர் குழுவொன்று இவரிடம் இருந்தே தூண்டுதல் பெற்றனர். என்றி ஆப்சன் ரிச்சார்ட்சன், பிராங்க் லாயிட் ரைட் ஆகியோரும் சலிவனும் அமெரிக்கக் கட்டிடக்கலையின் மும்மூர்த்திகள் எனப்படுகின்றனர். இவர் இறந்த பின்னர், 1944 ஆம் ஆண்டில், அமெரிக்கக் கட்டிடக்கலைஞர் சங்கத்தின் தங்கப் பதக்கம் இவருக்கு வழங்கப்பட்டது.

தொடக்கக் காலமும், தொழிலும்
லூயிசு என்றி சலிவன், அயர்லாந்து நாட்டவரான பட்ரிக் சலிவனுக்கும், சுவிசுக்காரரான அன்ட்ரியேன் லிஸ்ட் என்பவருக்கும் மகனாகப் பிறந்தார். இவர்கள் இருவரும் 1840களின் பிற்பகுதியில் அமெரிக்காவுக்குப் புலம் பெயர்ந்திருந்தனர். உயர்தரப் பள்ளிப் படிப்பை முடித்துக்கொண்ட லூயிசு சலிவன், சிறிது காலம் மசச்சூசெட்சு தொழில்நுட்ப நிறுவனத்தில் கட்டிடக்கலை பயின்றார். 16 வயதிலேயே மசச்சூசெட்சு தொழில்நுட்ப நிறுவனத்தில் சேர்ந்த சலிவன் ஓராண்டு அங்கே படித்த பின்னர், பிலடெல்பியாவுக்குச் சென்றார். அங்கே கட்டிடக்கலைஞர் பிராங்க் பர்னெசு (Frank Furness) என்பவரிடம் பணியில் அமர்ந்தார்.

1873ன் பொருளாதார நெருக்கடியினால், பர்னசின் அலுவலகத்துக்கு வேலைகள் கிடைப்பது அரிதாகியது. இதனால், சலிவன் பணியில் இருந்து நீங்கும்படி ஆயிற்று. இந்நிலையில் சலிவன் சிக்காகோவுக்குச் சென்றார். 1871ல் ஏற்பட்ட பெரும் சிக்காகோ தீ விபத்தைத் தொடர்ந்து அங்கே கட்டிட வேலைகள் பெருமளவில் இருந்தன. சலிவன், சிக்காகோவில், வில்லியம் லெபாரன் ஜென்னி (William LeBaron Jenney) என்பவரிடம் பணியில் அமர்ந்தார். ஜென்னியே, முதல் எஃகுச் சட்டத்தினாலான கட்டிடத்தைக் கட்டியவர் என்ற பெருமையைப் பெற்றவர். ஓராண்டிலும் குறைவாகவே அவரிடம் பணிபுரிந்த சலிவன் பாரிசுக்குச் சென்று, ஓராண்டு இக்கோல் டெஸ் பியூக்ஸ் ஆர்ட்ஸ் நிறுவனத்தில் கல்வி பயின்றார். பின்னர் சிக்காகோ திரும்பிய அவர், ஜோசெப் எஸ். ஜான்ஸ்டன் & ஜான் ஏடெல்மன் (Joseph S. Johnston & John Edelman) என்னும் நிறுவனத்தில் படவரைஞராக வேலை பெற்றார். 1879ல் டாங்க்மார் அட்லர் (Dankmar Adler) என்பார் சலிவனைப் பணிக்கு அமர்த்தினார். ஓராண்டுக்குப் பின்னர் சலிவன் அந்நிறுவனத்தில் ஒரு பங்குதாரர் ஆனார். இது சலிவனின் மிகவும் பயன் விளைத்த ஆண்டுகளின் தொடக்கத்துக்கு வித்திட்டது.

குறிப்புகள்

அமெரிக்கக் கட்டிடக்கலைஞர்கள்
1856 பிறப்புகள்
1924 இறப்புகள்
அலோர் காஜா-மத்திய மலாக்கா-ஜாசின் நெடுஞ்சாலை

அலோர் காஜா-மத்திய மலாக்கா-ஜாசின் நெடுஞ்சாலை (Alor Gajah-Central Malacca-Jasin Highway (AMJ), (மலாய் மொழி: Lebuhraya Alor Gajah-Melaka Tengah-Jasin) என்பது மலாக்கா மாநிலத்தின் ஊடாகச் செல்லும் நெடுஞ்சாலை ஆகும். மலாக்கா பகுதியில்  கூட்டரசு சாலை என்றும், ஜொகூர் பகுதியில்  கூட்டரசு சாலை என்றும் அழைக்கப்படுகிறது.

மலாக்கா பகுதியில், முன்பு மாலிம் நகரில் இருந்து செமாபோக் வரையில் இருந்த கூட்டரசு சாலை  என்று அழைக்கப்பட்டது. 2012-ஆம் ஆண்டு, மாலிம் - செமாபோக் சாலையானது அலோர் காஜா-மத்திய மலாக்கா-ஜாசின் நெடுஞ்சாலையின் ஜொகூர் பகுதியுடன் இணைக்கப்பட்டது.

மலாக்கா மூவார் சாலை 

அலோர் காஜா-மத்திய மலாக்கா-ஜாசின் நெடுஞ்சாலை, முதலில் சிம்பாங் அம்பாட்டில் இருந்து மலாக்கா மாநகரத்திற்கு வடக்கு தெற்காகச் செல்கிறது. அடுத்து, மலாக்கா மாநகரத்தில் இருந்து மேற்கு கிழக்கு திசையில் மூவார் நகருக்குச் செல்கிறது. இந்த நெடுஞ்சாலையின் மலாக்கா பகுதி, கூட்டரசு சாலை  எனவும், ஜொகூர் பகுதி, கூட்டரசு சாலை  எனவும் குறிப்பிடப் படுகிறது.

செலவு 505 மில்லியன் ரிங்கிட் 

மலாக்கா - சிம்பாங் அம்பாட் கூட்டரசு சாலை 19, மலாக்கா - மூவார் கூட்டரசு சாலை 5 ; இந்தச் சாலைகளில் போக்குவரத்து நெரிசல் ஏற்பட்டதால் அலோர் காஜா-மத்திய மலாக்கா-ஜாசின் நெடுஞ்சாலை உருவாக்கப்பட்டது. 2001-ஆம் ஆண்டு தொடங்கிய இந்த நெடுஞ்சாலை திட்டம் 2007-ஆம் ஆண்டு முடிவுற்றது. 505 மில்லியன் ரிங்கிட் செலவானது. 2007 ஜூன் 27-ஆம் தேதி, போக்குவரத்திற்கு திறந்துவிடப் பட்டது.

இந்த அலோர் காஜா-மத்திய மலாக்கா-ஜாசின் நெடுஞ்சாலையில் மூன்று சந்திப்புகள் உள்ளன.

 செமாபோக் சந்திப்பு
 அல் அஷீம் சந்திப்பு
 மாலிம் ஜெயா சந்திப்பு

மேற்கோள்கள்

மேலும் பார்க்க 
 PLUS Expressway Berhad 
 PLUS 
 Malaysian Highway Authority 
  Malaysian traffic summons lookup

வெளி இணைப்புகள்

மலேசியாவில் உள்ள சாலைகள்
மலேசிய நெடுஞ்சாலைகள்
என்றி ஆப்சன் ரிச்சார்ட்சன்

என்றி ஆப்சன் ரிச்சார்ட்சன் (Henry Hobson Richardson, செப்டெம்பர் 29, 1838 – ஏப்ரல் 27, 1886) என்பார், ஒரு முன்னணி அமெரிக்கக் கட்டிடக்கலைஞர். இவர், அல்பனி, பொசுட்டன், பஃபலோ, சிக்காகோ, பிட்சுபர்க், மில்வாக்கி போன்ற பல அமெரிக்க நகரங்களில் கட்டிடங்களை வடிவமைத்துள்ளார்.  இவர் பிரபலப்படுத்திய கட்டிடக்கலைப் பாணி ரிச்சார்ட்சோனிய ரோமானெஸ்க் என்னும் பெயரால் அழைக்கப்படுகிறது. லூயிசு சலிவன், பிராங்க் லாயிட் ரைட் ஆகியோருடன் சேர்த்து ரிச்சார்ட்சனும் அமெரிக்கக் கட்டிடக்கலையின் மும்மூர்த்திகளுள் ஒருவராகக் கணிக்கப்படுகிறார்.

வரலாறு
ரிச்சார்ட்சன், லூசியானாவின் சென் சேம்சு கோவிற்பற்றில் உள்ள பிறீஸ்ட்லி பெருந்தோட்டத்தில் பிறந்தார். இவரது இளமைக் காலத்தின் ஒரு பகுதி நியூ ஆர்லியன்சில் கழிந்தது. அங்கே இவரது குடும்பத்தினர் அலெக்சான்டர் டி வூட் என்னும் கட்டிடக்கலைஞர் வடிவமைத்த செங்கல் வீட்டில் வசித்தனர். ரிச்சார்ட்சன், கண்டுபிடிப்பாளரும், மெய்யியலாளரும், ஒட்சிசனைக் கண்டுபிடித்தவருமான சோசேப் பிறீசுட்லியின் கொள்ளுப் பேரன் ஆவார்.

இவர், ஆவார்ட் கல்லூரியிலும், துலேன் பல்கலைக்கழகத்திலும் கல்வி பயின்றார். முதலில் குடிசார் பொறியியலில் நாட்டம் கொண்டிருந்த ரிச்சார்ட்சன், பின்னர் கட்டிடக்கலையில் விருப்பம் கொண்டார். இதனால், பாரிசுக்குச் சென்று புகழ்பெற்ற இக்கோல் டெஸ் பியூக்ஸ் ஆர்ட்ஸ் நிறுவனத்தில் சேர்ந்தார். இந்நிறுவனத்தில், கட்டிடக்கலை பயின்ற இரண்டாவது அமெரிக்கர் இவராவார். தொடர்ந்து வந்த பத்தாண்டுகளில் அமெரிக்கர்களுக்குப் பயிற்சி அளிப்பதில் இந்நிறுவனம் பெரும் பங்கு வகித்தது. அமெரிக்க உள்நாட்டுப் போர் காரணமாகக் குடும்பத்தினரின் உதவி கிடைக்காமல் போனதால், அந்நிறுவனத்தில் பயிற்சியை முழுமையாக முடிக்க இவரால் முடியவில்லை. 1865ல் ரிச்சார்ட்சன் மீண்டும் அமெரிக்காவுக்குத் திரும்பினார்.

குறிப்புகள்

அமெரிக்கக் கட்டிடக்கலைஞர்கள்
1838 பிறப்புகள்
1886 இறப்புகள்
ரேடிசன் புளு உணவகம் சென்னை

ரேடிசன் புளு (Radisson Blue) என்பது இந்தியாவின் சென்னையில் உள்ள ஓர் ஐந்து நட்சத்திர உணவகம் ஆகும். சென்னை சர்வதேச விமான நிலையத்திலிருந்து இரண்டு கிலோமீட்டர் தொலைவிலுள்ள, மீனம்பாக்கத்தின் ஜிஎஸ்டி சாலையில் இவ்வுணவகம் அமைந்துள்ளது.

வரலாறு
மாக்னூர் ஹாஸ்பிடலிட்டி லிமிடெட் எனும் நிறுவனத்தினால் இந்த உணவகம் கட்டப்பட்டது. இதன் 75 சதவீத பங்கீடு, எம் ஏ சிதம்பரம் குழுவிடம் உள்ளது. 1999 மார்ச்சு மாதக் கணக்கின்படி, இந்த பங்கீட்டின் மதிப்பு 340 மில்லியன் ரூபாய் ஆகும். இதை ஜி.ஆர். தங்க மாளிகை எனும் நிறுவனம் 2001ஆம் ஆண்டில் வாங்கியது. பின்னர், இதன் பெயர் ‘ரேடிசன் ஜிஆர்டி’ என்று மாற்றம் செய்யப்பட்டது.

அமைவிடம்
கோடம்பாக்கத்தில் இருந்து 9 கிலோமீட்டர் தொலைவிலும், கிண்டி ரேஸ் கோர்ஸ், தி. நகர் ஆகியவற்றில் இருந்து  சுமார் 10 கிலோ மீட்டர் தொலைவிலும் ரேடிசன் புளூ அமைந்துள்ளது. இது சிட்கோ தொழிற்பகுதிக்கும், சென்னை ரேஸ் கிளப்பிற்கும் மிக அருகில் அமைந்துள்ளது. சென்னை சர்வதேச விமான நிலையத்தில் இருந்து சுமார் 9 கிமீ தொலைவிலும், சென்னை தொடருந்து நிலையத்தில் இருந்து சுமார் 19 கிமீ தொலைவிலும் அமைந்துள்ளது.

உணவகம்
இந்த ஹோட்டலில் 19 வணிக வகை அறைகள், 24 கிளப் அறைகள், 51 டீலக்ஸ் அறைகள் உட்பட 101 அறைகள் உள்ளன. தங்கியிருக்கும் இடம், உலாவும் இடம், தோட்டப் பார்வைக்கான இடம், நீச்சல் குளம் என அனைத்து இடங்களிலும் உணவகங்கள் உள்ளன. ஹோட்டல் கட்டப்பட்டுள்ள இடத்திற்கு அருகிலுள்ள இடத்தையும் சேர்த்து 30 அறைகள் அதிகமாக கட்டலாம் என்று முதலில் முடிவு செய்யப்பட்டது. இருப்பினும், 2010 ஆம் ஆண்டு, அதிகமாக 70 அறைகள், 150 மக்கள் உணவருந்தும் வகையிலான உணவகம் மற்றும் மருத்து நீருற்று போன்றவை அமைப்பதற்கான திட்டங்கள் வகுக்கப்பட்டன. எக்ஸ்பீடியா இன்சைடர்ஸ் செலக்ட் 2010 இல் தேர்ந்தெடுக்கப்பட்ட ஹோட்டல்களின் வரிசையில் ரேடிசன் ஹோட்டலும் ஒன்று.

சென்னையிலுள்ள ஹோட்டலைத் தவிர பல நாடுகளிலும், இந்தியாவின் பல மாநிலங்களிலும் ரேடிசன் புளு உணவகங்கள் அமைந்துள்ளன. இவை தவிர இந்தியாவிலும், பிற நாடுகளிலும் புதிய உணவகங்கள் கட்டப்பட்டு வருகின்றன.

விருதுகள்
செப்டம்பர் 2008 ஆம் ஆண்டு, இந்திய சமையற்கலை கூட்டமைப்பின் சார்பில் (IFCA) சென்னையில் நடைபெற்ற ‘சமையற்கலை சவால் மற்றும் கண்காட்சி – 2008’ இன் சிறந்த பங்கேற்பாளருக்கான ஹோட்டல் விருதினைப் பெற்றது.

குறிப்புகள்

வெளி இணைப்புகள்
  அதிகாரப்பூர்வ இணையதளம்

தமிழக உணவகங்கள்
சென்னை தங்குவிடுதிகள்
புதுமண்டபம்

புதுமண்டபம் அல்லது வசந்த மண்டபம், மதுரை மாநகரில், மீனாட்சி அம்மன் கோயில் சுவாமி சன்னதி எதிரில் அமைந்துள்ளது. மதுரை மன்னர் திருமலை நாயக்கர் 1635இல் ஆண்டு தோறும் கோடைக் காலத்தில் வசந்த விழா கொண்டாடுவதற்காக புதுமண்டபத்தைக் கட்டினார். இம்மண்டபம் முற்றிலும்
கல்லினால் கட்டப்பட்டுள்ளது.  சிற்பிகளின் உன்னத உளி வேலைப்பாட்டினால் இம்மண்டபத்தின் சிற்பங்கள்
உருவாக்கப்பட்டுள்ளது. தமிழ்நாட்டின் சிற்ப, கட்டடக்  கலைத்திறனுக்கு ஓர் எடுத்துக்காட்டாக இம்மண்டபம் விளங்குகிறது.

அமைப்பு
333 அடி நீளம், 105 அடி அகலம், 25 அடி உயரம் கொண்ட புதுமண்டபத்தில் 4 வரிசைகளில் 125 தூண்கள் உள்ளன. மண்டபத்தின் நடுவில் கல்லால் ஆன வசந்த மண்டப மேடை அமைந்துள்ளது.  தூண்களில் பத்திரகாளி, ஊர்த்துவ தாண்டவர், தடாதகை பிராட்டி, மீனாட்சி திருக்கல்யாணம், யாழிகள், குதிரை வீரர்கள், சூரிய சந்திரர்கள், திருவிளையாடல் புராணக் காட்சிகள், அர்த்தநாரீசுவரர், சங்கர நாராயணன், திரிபுராந்தகர்,  ஏகபாத மூர்த்தி, கஜசம்கார மூர்த்திகளின் சிற்பங்களும், மண்டப நடுவரிசைத் தூண்களில்  மன்னர் திருமலை நாயக்கர் உள்ளிட்ட நாயக்க மன்னர்கள் மற்றும் ராணிகளின் அழகிய சிற்பங்கள் செதுக்கப்பட்டுள்ளன.இம்மண்டபத்தின் நடுவில் நாயக்க மன்னர்களின் உருவச்சிலைகள் அவர்களது மனைவியருடன் இயற்கையான தோற்றத்தைக் கொண்டுள்ளது.

புதுமண்டபத்தின் கிழக்கில் முழுமை பெறாத இராயகோபுரமும்,  எழுகடல் தெருவும் அமைந்துள்ளது.

வசந்த விழா
சித்திரை மாத வசந்த உற்சவம் எனும் இளவேனிற்கால திருவிழாவின் போது, புதுமண்டபத்தின் நடுவில் உள்ள கல் மேடையில்  மீனாட்சி அம்மனுடன் சுந்தரேஸ்வரர் எழுந்தருளி பக்தர்களுக்குக் காட்சி தருகிறார். மார்கழிமாதம் புதுமண்டபத்திற்கு மீனாட்சியம்மன் மட்டும் எண்ணெய்காப்பு உற்சவத்திற்கு எழுந்தருளுகிறார்.

பொலிவிழந்த புதுமண்டபம் 

370 ஆண்டுகள் பழமையும், கலைநயமிக்கதுமான புதுமண்டபம் தற்போது பொலிவிழந்து, மண்டபத்தின் தென்பகுதியில் பாத்திரக் கடைகளும், வடபகுதியில் புத்தகக் கடைகளும், பிற பகுதிகளில் ஆடைகள் தைக்கும் தையற்கலைஞர் கடைகளும் காணப்பட்டன. தற்போது அங்கிருந்த கடைகள் குன்னத்தூர் சத்திரத்தில் செயல்பட்டுவருகிறது.

இதனையும் காண்க 
 இராயகோபுரம்
 எழுகடல் தெரு

மேற்கோள்கள்

வெளி இணைப்புகள் 
புதுமண்டபம்
மதுரை “புது மண்டபம்
வசந்த மண்டபம்
 மீனாட்சி கோயில் புதுமண்டபம் ஒரு மாதத்திற்குள் பொலிவுபெறும்!
 மதுரை புதுமண்டபம் பத்திரகாளி , நடராஜர் ஆடி பவுர்ணமி பாலபிஷேகம் திருவிழா.
ஆடை வடிவமைப்பாளர் - புதுமண்டபம், மதுரை
மதுரை மீனாட்சி அம்மன் கோயில் புதுமண்டபம் கற்சிலைகளுக்கு பாதுகாப்பு தேவை!
மீனாட்சி என்னும் இன்பமாகடல்

மதுரை வரலாறு
இந்தியக் கட்டிடக்கலை
மதுரை நாயக்கர்கள்
முக்குறுணி விநாயகர்

முக்குறுணி விநாயகர் மீனாட்சி அம்மன் சன்னதியிலிருந்து, சுவாமி சன்னதிக்குச் செல்லும் வழியில் 8 அடி உயரத்தில் காட்சி தருகிறார்..ஒரு குறுணி என்பது 6 படி. இவ்விநாயகருக்கு 3 குறுணி, அதாவது 18 படி பச்சரிசி மாவால் ஆன கொழுக்கட்டை, விநாயகர் சதுர்த்தி நாளன்று இவ்விநாயகருக்குப் படைக்கப்படுகிறது.    எனவே இவ்விநாயகருக்கு  முக்குறுணி விநாயகர் என்ற பெயர் நிலைத்துவிட்டது.
 
மதுரை மன்னரான திருமலை நாயக்கர், வண்டியூரில் தெப்பக்குளம் வெட்டும் போது, கண்டெடுக்கப்பட்ட இவ்விநாயகரை மீனாட்சியம்மன் கோயிலில் வைத்து வழிபட்டனர்.
 
முக்குறுணி விநாயகர் முன்புள்ள நிலை விளக்குகளில் திருமலை நாயக்கரின் உருவமும், அவரது குடும்பத்தினரின் உருவங்களும் உள்ளன.

மேற்கோள்கள்

வெளி இணைப்புகள்
மதுரை முக்குறுணி விநாயகருக்கு ராட்சத கொழுக்கட்டை
  Mukkuruni Vinayagar
மதுரை
மதுரை மாவட்டத்திலுள்ள பிள்ளையார் கோயில்கள்
மதுரை நாயக்கர்கள்
நியாலாஸ்

ஞாலாசு (ஆங்கிலம், மலாய் மொழி: Nyalas) என்பது மலேசியா, மலாக்கா, சாசின் மாவட்டத்தில் அமைந்துள்ள ஒரு நகரமாகும். மலாக்கா மாநிலத்தின், வடகிழக்கு எல்லையில் அமைந்துள்ள இந்த நகரம், நெகிரி செம்பிலான் மாநிலத்தின் தம்பின் நகருக்கு மிக அருகிலும் இருக்கிறது.

சாசின் நகரத்தில் இருந்து 35 கி.மீ. தொலைவில் இருக்கும் ஞாலாசு நகருக்குப் போகும் வழியில், சிம்பாங் பெக்கோ, அசகான் நகரங்களையும் தாண்டிச் செல்ல வேண்டும். இந்த நகரைச் சுற்றிலும் நிறைய ரப்பர் தோட்டங்கள், செம்பனைத் தோட்டங்கள், காபி தோட்டங்கள் இருக்கின்றன.

ஞாலாசு நகருக்கு அருகில் இருக்கும் பெக்கோ, சின் சின், கீசாங், சாசின் போன்ற நகரங்களில் ஈயம் இருப்பது கண்டுபிடிக்கப் பட்டதும், அந்தப் பகுதிகளில் சீனர்கள் குடியேறினார்கள்.

கூட்டரசு நில மேம்பாட்டுத் திட்டம்

1920-களில் பிரித்தானியர்களுக்குச் சொந்தமாக, பல ரப்பர் தோட்டங்கள் திறக்கப் பட்டன. அந்த ரப்பர் தோட்டங்களில் வேலை செய்வதற்கு, தென் இந்தியாவில் இருந்து தமிழர்கள், ஒப்பந்த முறையில் கொண்டு வரப்பட்டனர்.

இந்த நகருக்கு தெற்கே, புக்கிட் சிங்கி எனும் இடத்தில் கூட்டரசு நில மேம்பாட்டுத் திட்டம் (Federal Land Development Authority - Bukit Senggeh)  திட்டம் அமைந்து உள்ளது. 60 குடும்பங்களுக்குச் சொந்தமாக ரப்பர் தோட்டங்கள் உள்ளன. ஐந்து தமிழர்க் குடும்பங்கள், நிலச் சொந்தக்கரார்களாக உள்ளன.   
  
மலேசியாவில் புகழ்பெற்ற லேடாங் மலை இந்த நகரத்திற்கு மிக அருகில் தான் இருக்கிறது. ஞாலாசு ஒரு பீடபூமியில் அமைந்து இருப்பதால், அங்கு இருந்து லேடாங் மலை மிகத் தெளிவாகக் காட்சியளிக்கும்.

அருகிலுள்ள நகரங்கள்
 சிலாண்டார்
 சிம்பாங் பெக்கோ
 ஆயர் கூனிங்
 ஜுஸ்

மேற்கோள்கள் 

‎

மலேசிய நகரங்கள்
மலாக்காவில் உள்ள நகரங்கள்
ஜாசின் மாவட்டம்
ஆனந்தி (நடிகை)

ஆனந்தி ஒரு இந்தியத் திரைப்பட நடிகை ஆவார். 2012 ஆவது ஆண்டில் பஸ் ஸ்டாப் என்னும் தெலுங்குத் திரைப்படத்தில் அறிமுகமானார். வெற்றிமாறன் தயாரிப்பில் வெளியான பொறியாளன் என்ற திரைப்படத்தில் நடித்ததன் மூலம் தமிழ் திரையுலகில் அறிமுகமானார். பின்னர் பிரபு சாலமனின் கயல் என்ற வெற்றித் திரைப்படத்தில் சிறப்பான நடிப்பை வெளிப்படுத்தி, தமிழ்த் திரையுலகில் உள்ள வளர்ந்துவரும் நடிகைகளில் ஒருவராக விளங்குகிறார்.

நடித்த திரைப்படங்கள்

சொந்த வாழ்க்கை
7 சனவரி 2021 அன்று தெலுங்கானா மாநிலத்திலுள்ள வாரங்கலில் சாக்ரடிஸ் என்பவரை திருமணம் செய்து கொண்டார். தற்பொழுது அவருக்கு ஒரு மகன் உள்ளார்.

மேற்கோள்கள் 

வாழும் நபர்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
1993 பிறப்புகள்
பெரிலியம் புரோமைடு

பெரிலியம் புரோமைடு ( Beryllium bromide  ) என்பது BeBr2  என்ற  மூலக்கூறு வாய்பாடு  கொண்ட ஒரு வேதிச் சேர்மமாகும். இது நீரை நன்றாக உறிஞ்சும் மற்றும் நீரில் நன்றாக கரையும். இச்சேர்மம் நான்முக பெரிலியம் மையங்களைக் கொண்ட ஒரு பல்லுறுப்பியாகும்

தயாரிப்பும் வேதிவினைகளும் 
பெரிலியம் உலோகம் தனிம புரோமினுடன் 500 பாகை செல்சியசு முதல் 700 பாகை செல்சியசு வெப்பநிலையில் வினைபுரிவதால் பெரிலியம் புரோமைடு கிடைக்கிறது.
 
Be  +  Br2  →  BeBr2

 பெரிலியம் ஆக்சைடை ஐதரோ புரோமிக் அமிலத்துடன் சேர்த்து வினைபுரிய வைப்பதாலும் பெரிலியம் புரோமைடு தயாரிக்கலாம்.
 
BeO  +  2 HBr  →  BeBr2  +  H2O

பெரிலியம் புரோமைடு நீருடன் சேர்ந்து மெதுவாக நீராற்பகுப்பு அடைகிறது. 

 BeBr2 + 2 H2O → 2 HBr + Be(OH)2

பாதுகாப்பு 
பெரிலியம் சேர்மங்கள் நச்சுதன்மை கொண்டவை எனவே அவற்றை சுவாசிப்பதும் அல்லது உட்கொள்ளுவதும் தீங்கை விளைவிக்கும்

மேற்கோள்கள் 

பெரிலியம் சேர்மங்கள்
புரோமைடுகள்
கார மண் உலோக ஆலைடுகள்
கனிமவேதியியல் பலபடிகள்
பெரிலியம் அயோடைடு

பெரிலியம் அயோடைடு (Beryllium iodide) என்பது BeI2 என்ற மூலக்கூறு வாய்பாடு கொண்ட ஒரு வேதிச் சேர்மமாகும். இது நீரை நன்றாக உறிஞ்சும் தன்மை கொண்டது. நீருடன் அதிதீவிரமாக வினைபுரிந்து ஐதரயோடிக் அமிலத்தைத் தருகிறது.

தயாரிப்பும் வேதிவினைகளும் 
பெரிலியம் உலோகம் தனிம புரோமினுடன் 500 பாகை செல்சியசு முதல் 700 பாகை செல்சியசு வெப்பநிலையில் வினைபுரிவதால் பெரிலியம் அயோடைடு கிடைக்கிறது.

Be  +  I2  →  BeI2

பெரிலியம் கார்பைடை ஐதரயோடிக்கமிலத்துடன் சேர்த்து வினைபுரிய வைப்பதாலும் பெரிலியம் அயோடைடு  தயாரிக்கலாம்.

Be2C  +  4 HI  →  2 BeI2  +  CH4
 
பெரிலியம் அயோடைடில் உள்ள அயோடின் மற்ற ஆலசன்களால் எளிதாக இடமாற்றம் செய்யப்படுகிறது. இது புளோரினுடன் வினைபுரிந்து பெரிலியம் புளோரைடு மற்றும் அயோடினின் புளோரைடுகளைத் தருகிறது. மேலும் இது குளோரினுடன் வினைபுரிந்து பெரிலியம் குளோரைடையும் புரோமினுடன் வினைபுரிந்து பெரிலியம் புரோமைடையும் உண்டாக்குகிறது. குளோரேட்டு மற்றும் பெர்மாங்கனேட்டு போன்ற ஆக்சிசனேற்ற முகவர்களுடன் மிகத்தீவிரமாக வினைபுரிந்து அயோடினின் கருஞ்சிவப்பு நிற ஆவியைக் கொடுக்கிறது. திட மற்றும் வாயுரூப பெரிலியம் அயோடைடு காற்றில் எரியும் தன்மை கொண்டவையாகும் .

பயன்கள் 
பெரிலியம் அயோடைடை சூடான தங்குதன் இழையின் மேல் செலுத்தி அதை சிதைவடையச் செய்து  மீத்தூய்மை கொண்ட பெரிலியம் தயாரிக்கலாம்.

மேற்கோள்கள் 

பெரிலியம் சேர்மங்கள்
அயோடைடுகள்
கார மண் உலோக ஆலைடுகள்
கனிமவேதியியல் பலபடிகள்
அயோடின் ஒற்றைபுரோமைடு

அயோடின் ஒற்றைபுரோமைடு (Iodine monobromide, அயோடின் மோனோபுரோமைடு, IBr) என்பது ஓர் இடை உப்பீனி சேர்மமாகும். இது அடர்சிவப்பு நிறத்துடன் கூடிய திடரூப நிலையில் காணப்படுகிறது. கிட்டத்தட்ட அறை வெப்பநிலையில் இது உருகுகிறது. அயோடின் மோனோகுளோரைடு போலவே அயோடின் மோனோபுரோமைடும்]] சிலவகையான அயோடின் வெளியேற்ற அளவையியலில் உபயோகமாகின்றது. அயோடின் (I+) தயாரிப்பதற்கான ஆதாரமாகவும் இது விளங்குகிறது.

தொகுப்புமுறை தயாரிப்பு 
அயோடின் மற்றும் புரோமின் இணைந்து அயோடின் ஒற்றைபுரோமைடு உண்டாகிறது:.

I2 + Br2 → 2 IBr

மேற்கோள்கள்

அயோடின் சேர்மங்கள்
இடைஉப்பீனி சேர்மங்கள்
புரோமைடுகள்
ஈரணு மூலக்கூறுகள்
வி. எஸ். ராகவன்

வி. எஸ். ராகவன் (V. S. Raghavan, 1 சனவரி 1925 - 24 சனவரி 2015) பழம்பெரும் தமிழ் நாடக மற்றும் திரைப்பட, தொலைக்காட்சி நடிகர். 1954 ஆம் ஆண்டில் வைரமாலை எனும் திரைப்படத்தில் முதன்முதலாக அறிமுகமாகி, 1500க்கும் மேற்பட்ட திரைப்படங்களில் நடித்தார். சில திரைப்படங்களையும் இவர் இயக்கினார்.

ஆரம்ப வாழ்க்கை
தமிழ்நாடு காஞ்சிபுரம் அருகேயுள்ள வெம்பாக்கம்  என்ற ஊரில் பிறந்த இராகவன், பி. எஸ். உயர்நிலைப் பள்ளியிலும், செங்கல்பட்டு புனித கொலம்பசு பள்ளியிலும் கல்வி கற்று, சென்னை கிறித்துவக் கல்லூரியிலும் இரண்டாண்டுகள் கற்றார். கல்லூரிப் படிப்பை முடிக்கும் போது, தந்தை இறந்து விடவே, இராகவன் தாயாருடன் புரசைவாக்கத்தில் உள்ள சகோதரியுடன் சென்று வசித்து வந்தார்.

நாடகத்துறையில்
வி. எஸ். ராகவன், துவக்கத்தில் கே. பாலசந்தர் இயக்கிய பல மேடை நாடகங்களில் நடித்தார். நகையே உனக்கு நமஸ்காரம் என்ற பெயரில் நடித்த நாடகம் அந்த நாட்களில் மிகவும் பிரபலமானது

குடும்பம்
இவரின் மனைவி தங்கம் என்பவராவார். கே.ஆர்.சீனிவாசன், கே.ஆர்.கிருஷ்ணன் ஆகியோர் இவர்களின் மகன்கள் ஆவர்.

இயக்கிய மற்றும் நடித்த திரைப்படங்களில் சில
 
 வைரமாலை (1954)
 பொம்மை
 நெஞ்சில் ஓர் ஆலயம்
 கள்வனின் காதலி 1955 
 காலம் மாறிப்போச்சு (1956 திரைப்படம்) (1956)
 சமய சஞ்சீவி (1957) – நடிகர் & இயக்குநர்
 சாரங்கதாரா (1958)
 மனைவியே மனிதனின் மாணிக்கம் (1959)
 காத்திருந்த கண்கள் (1962)
 காதலிக்க நேரமில்லை (1964)
 கர்ணன் (திரைப்படம்)  (1964)
 சங்கே முழங்கு
 சவாலே சமாளி
 வசந்த மாளிகை
 பட்டணத்தில் பூதம் (1967)
 கல்லும் கனியாகும்  (1968)
 இரு கோடுகள்  (1969)
 பாலன் (1970)
 உயிர் (1971)
 புன்னகை (1971)
 குறத்தி மகன் (1972)
 உரிமைக்குரல் (1974)
 குமாஸ்தாவின் மகள்  (1974)
 எல்லோரும் நல்லவர்களே (1975)
 ஆயிரம் ஜென்மங்கள் (1978)
 உறவுகள் என்றும் வாழ்க (1978)
 கல்யாணராமன் (1979)
 தம்பிக்கு எந்த ஊரு
 குரோதம் (1982)
 ருசி (1984)
 சுமை தாங்கி
 நல்ல தம்பி (1985)
 ஸ்ரீ ராகவேந்திரர் (1985)
 நானும் ஒரு தொழிலாளி (1986)
 உன்னால் முடியும் தம்பி (1988)
 அவசர போலீஸ் 100 (திரைப்படம்) (1990)
 ஹே ராம் (2000)
 பூவெல்லாம் உன் வாசம் (2001)
 காமராசர் (திரைப்படம்) (2004)
 இம்சை அரசன் 23ம் புலிகேசி (திரைப்படம்) (2006) – அரண்மனை சோதிடர்
 அறை எண் 305ல் கடவுள் (2008) 
 இரும்புக் கோட்டை முரட்டு சிங்கம் (2010) (cameo)
 மகிழ்ச்சி (2010)
 நகரம் மறுபக்கம் (2010)
 கலகலப்பு (திரைப்படம்) (2012) -
 சகுனி (தமிழ்த் திரைப்படம்) (2012) 
 இதற்குத்தானே ஆசைப்பட்டாய் பாலகுமாரா (திரைப்படம்)  (2013) 
 ஒரு கன்னியும் மூன்று களவாணிகளும் (2014)
 ஆல் இன் ஆல் அழகு ராஜா

நடித்த தொலைக்காட்சித் தொடர்கள்
 ரேகா ஐபிஎஸ்  {2008 - 2009}
 பைரவி (2012)
 வள்ளி _ சுவாமி நாதன்

மேற்கோள்கள்

1925 பிறப்புகள்
2015 இறப்புகள்
இந்தியத் தமிழ் நாடக நடிகர்கள்
தமிழ்த் திரைப்பட நடிகர்கள்
தமிழ்நாட்டுத் திரைப்பட நடிகர்கள்
எமிலி வாட்சன்

எமிலி வாட்சன் (Emily Watson, பிறப்பு: 14 ஜனவரி 1967) ஒரு இங்கிலாந்து நாட்டுத் திரைப்பட நடிகை மற்றும் குரல்நடிகை ஆவார். இவர் பிரேக்கிங் தி வேவ்ஸ், பெல்லே, லிட்டில் பாய் போன்ற பல திரைப்படங்களில் நடித்துள்ளார். இவர் இரண்டு தடவை அகாதமி விருது மற்றும் நான்கு தடவை பிரித்தானிய அகாடமி திரைப்பட விருதுக்கு பரிந்துரை செய்யப்பட்டவர்.

வெளி இணைப்புகள்  
 
 Premiere Magazine: Emily Watson Q&A and podcast 
 Emily Watson at the Edinburgh Festival
 Emily Watson at Film Bug

1967 பிறப்புகள்
வாழும் நபர்கள்
ஆங்கிலத் திரைப்பட நடிகைகள்
ஆங்கிலேயத் தொலைக்காட்சி நடிகைகள்
ஆங்கிலக் குரல் நடிகைகள்
ஆங்கிலேய நடிகைகள்
ஆர். சுதர்சனம்

ஆர். சுதர்சனம் என அழைக்கப்படும் இராமகிருஷ்ணா சுதர்சனம் (Ramakrishna Sudarsanam; 26 ஏப்ரல் 1914 – 26 மார்ச் 1991) ஓர் இந்திய இசையமைப்பாளர் ஆவார். இவர் தமிழ், இந்தி, கன்னட மலையாளம், தெலுங்கு மற்றும் சிங்களத் திரைப்படத் துறையில் பணியாற்றியுள்ளார்.

தொழில் 
சுதர்சனம்  1939 இல் திருநீலகண்டர் என்ற படத்துடன் தமிழ்த் திரையுலகில் நுழைந்தார். இவர் மிகவும் திறமையான இசைக்கலைஞராக இருந்தார். இவர் இசை இயக்குநர் சர்மா சகோதரர்களால் அடையாளம் காணப்பட்டு அவர்களது இசை குழுவில் சேர்த்துக் கொள்ளப்பட்டார். நிறைய அனுபவங்களைப் பெற்ற பிறகு, டி.ஏ. கல்யாணம் என்பவருடன் இணைந்து இசையமைக்கத் தொடங்கினார். 1940இல் வெளியான சகுந்தலை என்ற திரைப்படத்தில் முழு அளவிலான இசையமைப்பாளராக ஆனார். இவர் இந்த படத்திற்காக ஒரு சில பாடல்களைத் பதிவு செய்திருந்தார். ஆனால் துரதிர்ஷ்டவசமாக, இவருக்கு ஏற்பட்ட நோய் காரணமாக அந்தப் படத்தைத் தொடரவில்லை. திரைப்படக் குழு அதே படத்திற்காக மற்றொரு இசை அமைப்பாளரான இராஜகோபால் சர்மாவை அழைத்து வந்து, ஏற்கனவே இயற்றப்பட்ட சுதர்சனத்தின் தாளங்களைப் பயன்படுத்தியது. ஆனால் இவருக்கு பாராட்டு கிடைக்கவில்லை.

பின்னர், இவர் ஏ.வி.எம் திரைப்பட நிறுவனத்தின் சரஸ்வதி இசைக்குழு நிறுவனத்தில் சேர்ந்தார். பின்னர், திரைப்படங்களுக்கு பின்னணிப் பணிகளைத் தொடங்கினார். இவரது பெயர் முதன்முதலில் வெள்ளி திரையில் ஸ்ரீ வள்ளி திரைப்படத்தில் 1945 இல்  துரையூர் இராஜகோபால் சர்மாவுடன் சேர்ந்து இடம் பெற்றது. 1947ஆம் ஆண்டில் நாம் இருவர் திரைப்படத்தில் முழு அளவிலான இசையமைப்பாளராக ஆனார். பின்னர் நிறைய படங்களில் பல வெற்றிப்பாடல்களை அளித்தார் .

இவர் பல உச்ச நட்சந்திரங்களுக்காக அவர்களது முதல் படத்தில் இசையமைத்திருந்தார். ராஜ்குமாருக்கு பேடரா கண்ணப்பா (கன்னடப் படம்), சிவாஜி கனேசனுக்கு பராசக்தி, கமல்ஹாசனுக்கு களத்தூர் கண்ணம்மா, வைஜெயந்திமாலாவுக்கு வாழ்க்கை போன்ற அவர்களின் அறிமுகப் படத்திற்கு இசையமைத்த பெருமை இவருக்கு உண்டு.

இவர் பல பாடகர்களை தென்னிந்திய திரையுலகிற்கு அறிமுகப்படுத்தியுள்ளார். அவர்களில் எஸ். ஜானகி, டி. எம். சௌந்தரராஜன் ஆகியோரும் அடங்குவர்.

இசையமைத்த திரைப்படங்கள்

தமிழ்த் திரைப்படங்கள்
ஆர். சுதர்சனம் இசையமைத்த சில தமிழ்த் திரைப்படங்களின் பட்டியல்:

 ஸ்ரீ வள்ளி (1945)
 நாம் இருவர் (1947)
 வேதாள உலகம் (1948)
 வாழ்க்கை (1949)
 ஓர் இரவு (1951)
 பராசக்தி (1952)
 பெண் (1954)
 செல்லப்பிள்ளை (1955)
 பக்த இராவணா (1958)
 மாமியார் மெச்சின மருமகள் (1959)
 களத்தூர் கண்ணம்மா (1960) 
 தெய்வப்பிறவி (1960)
 அன்னை (1962)
 நானும் ஒரு பெண் (1963)
 பூம்புகார் (1964)
 அன்புக்கரங்கள் (1965)
 கார்த்திகைத்தீபம் (1965)
 பூமாலை (1965)
 மணிமகுடம் (1966)

மலையாளத் திரைப்படங்கள்
ஆர். சுதர்சனம் இசையமைத்த சில மலையாளத் திரைப்படங்களின் பட்டியல்:
 குடும்பம்
 திரிச்சடை

பெற்ற விருதுகளும், சிறப்புகளும் 
 கலைமாமணி விருது (1967 - 1968); வழங்கியது: தமிழ்நாடு அரசு

மேற்கோள்கள் 

மலையாளத் திரைப்பட இசையமைப்பாளர்கள்
1991 இறப்புகள்
1914 பிறப்புகள்
தமிழிசைக் கலைஞர்கள்
கன்னடத் திரைப்பட இசையமைப்பாளர்கள்
தெலுங்குத் திரைப்பட இசையமைப்பாளர்கள்
தமிழ்த் திரைப்பட இசையமைப்பாளர்கள்
இந்தியத் திரைப்பட இசையமைப்பாளர்கள்
இந்திய இசை அமைப்பாளர்கள்
கலைமாமணி விருது பெற்றவர்கள்
ஐதராபாத்து இல்லம்

ஐதராபாத்து இல்லம் (Hydrabad House, , ), என்பது புதுதில்லியில் இந்தியாவின் வாயில் வடமேற்கில் அமைந்துள்ள இந்திய அரசின் மாளிகை. புகழ்பெற்ற பிரித்தானியக் கட்டடக்கலை வல்லுநர் லூட்டியனால் இது ஐதராபாத்து நிசாம் ஓஸ்மான் அலி கானுக்காக அமைக்கப்பட்டது. 8.77 ஏக்கரில் அமைந்துள்ள இம் மாளிகை வண்ணத்துப் பூச்சி வடிவிலானது. மொகலாய-ஐரோப்பிய கட்டடக்கலவையின் கலவையாய் இது திகழ்கிறது. மாளிகையின் முகப்பில் குவிமாடம் அமைந்துள்ளது.

1947 ஆம் ஆண்டில் இந்திய விடுதலைக்குப் பின் ஐதராபாத் நிசாம் இம் மாளிகையை இந்திய அரசிற்குத் தந்து விட்டார். அன்று முதல் வெளிநாட்டுத் தலைவர்களின் விருந்தோம்பல், முக்கியப் பத்திரிக்கைக் கூட்டங்கள், அரசு விருந்துகள் போன்றவற்றுக்காக இது பயன்படுத்தப்படுகிறது.

மேற்கோள்கள் 

தில்லி சுற்றுப் பகுதிகள்
தில்லியில் உள்ள அரசு கட்டடங்கள்
காவல்துறையின் தலைமை இயக்குநர்

இந்தியாவில் காவல்துறையின் தலைமை இயக்குநர் ()  என்பது இந்தியக் காவல்துறையின் மிக உயரிய பதவியாகும். இப்பதவியில் உள்ளவர்கள் அனைவரும் இந்தியக் காவல் பணி அதிகாரிகள் ஆவர். இவர்கள் பொதுவாக ஒரு மாநிலத்தில் காவல்துறைக்கு தலைமை வகிப்பர். ஆயினும் இவர்கள் சிறைத்துறை, குற்றப் புலனாய்வு மற்றும் உளவுத்துறை முதலிய மாநில அரசின் துறைகளின் தலைவர்களாகவோ அல்லது நடுவண் புலனாய்வுச் செயலகம், மத்திய சேமக் காவல் படை போன்ற நடுவண் அரசின் துறைகளிளோ பணியமர்த்தப்படலாம். அசோகச் சின்னம், அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் IPS எழுத்து இப்பதவியின் சின்னமாகும். கூடுதல் காவல்துறை தலைமை இயக்குநர் (ADGP) இந்திய காவல்துறை சேவையில் (IPS) ஒரு தலைமை இயக்குநர் (DGP) க்கு இளையவராக கருதப்படுகிறார்.  ஏடிஜிபி மற்றும் டிஜிபி இருவரும் 3-ஸ்டார் போலீஸ் தரவரிசையில் இருந்தாலும், டிஜிபி ஒரு மாநிலம் அல்லது யூனியன் பிரதேசத்தில் போலீஸ் படையின் தலைவராகவும், ஏடிஜிபி ஒரு துணை அதிகாரியாகவும் இருக்கிறார்.

மேலும் காண்க 
 காவல்துறை கூடுதல் தலைமை இயக்குநர்

மேற்கோள்கள் 
 

காவல்துறை
இந்தியக் காவல்துறை
ஹர்சுல் ஏரி

ஹர்சுல் ஏரி, மகாராஷ்டிராவின் அவுரங்காபாத்தில் உள்ளது. இது அவுரங்காபாத்தில் வாழும் ஒரு லட்சத்துக்கும் அதிகமானோருக்கான நீர் ஆதாரமாக இருக்கிறது. இதன் மூலம் இந்த நகரத்தின் 16 வார்டுகளில் உள்ள மக்களுக்கு நீர் வழங்கப்படுகிறது. இது வற்றும்பொழுது ஜெயக்வாடி அணையில் தேங்கியுள்ள நீரைப் பயன்படுத்துவர். இந்த ஏரியில் சராசரியாக 24 அடி உயரத்துக்கு நீர்வரத்து இருக்கும்.

மேற்கோள்கள்

அவுரங்காபாத், மகாராட்டிரம்
மகாராட்டிராவின் ஏரிகள்
தேராவில் ஆறு

தேராவில் ஆறு () என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். மேலும் இந்த ஆறு மத்தியா முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இந்த ஆறு சுண்டிக்குளம் என்னும் கடற்காயலில் கடலுடன் கலக்குகின்றது.

மேற்கோள்கள் 

வட மாகாண ஆறுகள்
கிளிநொச்சி மாவட்ட ஆறுகள்
பெருமுந்நூல்

பெருமுந்நூல் அல்லது பிரஸ்தான திரயம் (Prasthanatrayi)  (, IAST: ) எனப்படுவது உபநிடதம், பகவத்கீதை, பிரம்ம சூத்திரம் ஆகிய இந்து சமயத்தின்  அடிப்படை நூல்கள் மூன்றையும் குறிக்கும் சொல்லாகும். இந்நூல்கள் சுருதி பிரஸ்தானம், ஸ்மிருதி பிரஸ்தானம், தர்க்கப் பிரஸ்தான அடிப்படையில் அமைந்துள்ளது.

சுருதி பிரஸ்தானம்/உபதேச பிரஸ்தானம்
வேதங்களின் இறுதிப் பகுதியில் அமைந்துள்ள ஞான காண்டமே உத்தர மீமாம்சை என்பர். உத்தர மீமாம்சை அல்லது உபநிடதங்கள், சுருதியை அடிப்படையாகக் கொண்டது. உபநிடதங்கள் பிரம்மத்தை உபதேசிப்பதால், உபதேச பிரஸ்தானம் என்றும் அழைப்பர். (injunctive texts)  (the starting point of revelation) வேதங்கள் மனிதர்களால் எழுதப்பட்டதல்ல. ரிஷிகள் தியான நிலைகளில் ஆழ்ந்திருந்தபோது, அவர்களுக்கு வெளிப்படுத்தப்பட்ட  ஆன்மீக உண்மைகளின் தொகுப்பே வேதங்கள். எனவே இதில் உள்ள செய்யுள்களை  மந்திரங்கள் என உயர்வாக அழைக்கப்படும்.

சுமிருதி பிரஸ்தானம்/நடைமுறை பிரஸ்தானம்
சுமிருதியை அடிப்படையாகக் கொண்டது பகவத் கீதை. இதில் உள்ள செய்யுள்கள் சுலோகங்கள் எனப்படும். ஒரு ஆன்மீக சாதகன் இறைஞானம் பெற தேவையான சாதனைகளை கூறுவதாலும் இதனை நடைமுறை பிரஸ்தானம் (practical text) என்றும் அழைப்பர்.  ஸ்மிருதி பிரஸ்தானம் வேதங்களை அடிப்படையாகக் கொண்டு வாழ்க்கை நெறிமுறைகளை வகுத்துக்காட்டும் நூல்களே ஸ்மிருதிகள். இவை காலத்திற்கும், இடத்திற்கும் இடம்  மாறுபடுகிற வாழ்க்கை நியதிகளைக் கருத்தில் கொண்டு எழுதப்படுபவை. புராணங்கள், இதிகாசங்கள், தர்ம சாத்திரங்கள் போன்ற நூல்கள் ஸ்மிருதி பிரஸ்தான நூல்கள் ஆகும். ஐந்தாம் வேதம் என்று அழைக்கப்படும் ஸ்மிருதி நூலான மகாபாரதம், இந்து சமயத்தின் இரண்டாவது அடிப்படை நூலாகத் திகழ்கிறது.

தர்க்கப் பிரஸ்தானம் அல்லது யுக்தி பிரஸ்தானம்
பிரம்ம சூத்திரம், தர்க்கப்பிரஸ்தானம் அல்லது நியாயப் பிரஸ்தானத்தின் அடிப்படையில் அமைந்த நூல். இதனை யுக்தி பிரஸ்தானம் (Yukti prasthana) (logical text) என்றும் அழைப்பர். இது உபநிடதங்களுக்கிடையே வேறுபாடுகள் போல் இருப்பதாக  தோன்றும் கருத்துக்களை யுக்தி பூர்வமாக சமன்படுத்தியும்; இறைவன், உலகம், மனிதன் போன்ற தத்துவங்களில் உபநிடதங்களுக்கு எதிரான கருத்துக்கள் கொண்டுள்ள சாங்கியம், வைசேடிகம், நியாயா, யோகா, பூர்வ மீமாம்சை தத்துவங்களை யுக்திப் பூர்வமான தர்க்கத்துடன் நீக்கி, வேதாந்த கருத்துக்களை நிலைநாட்டுவதே பிரம்ம சூத்திரத்தின் நோக்கம். பிரம்ம சூத்திரத்தில் உள்ள செய்யுட்களை சுலோகங்கள் என்பர்.

அடிக்குறிப்புகள்

மேற்கோள்கள்

வெளி இணைப்புகள்
 prasthana trayi 
Prasthan-Trayi Bhasya
Who developed the Prasthana Trayi of the Vedanta school?
Hinduism, what are Prasthanatrayi?  
 பரமார்த்த தரிசனம்
பிரம்ம சூத்திரம்: ஒரு கருத்தியல் பிரதியின் உருவாக்கம்

இந்து சமய நூல்கள்
இந்திய மெய்யியல்
இந்து மெய்யியல்
சமசுகிருத நூல்கள்
முதலாம் பிருதிவிபதி

முதலாம் பிருதிவிபதி என்பவன் கங்க மன்னர்களில் ஒருவனாவான். இவன் கி.பி.880 இல் திருப்புறம்பியம் என்னும் இடத்தில் நடந்த போரில் இறந்தான்

அரசுரிமைப் போர்கள்

ஒன்பதாம் நூற்றான்டின் பிற்பகுதியில் கங்கர்கள் மிகவும் வலுவிழந்திருந்தனர். அவர்களுக்கிடையில் ஏற்பட்டிருந்த பிளவுகள் இதனை மிகுதிப்படுத்தி இருந்தன. அவர்களுக்குள் ஏற்பட்ட அரசுரிமைப் போட்டி அவர்களை இரு மரபுகளாக்கியது. இப்பகுதி சிற்றரசர்களையும் இரு பிரிவுகளாக்கி இருந்தது. கங்க அரசுரிமையாளர்களில் ஒருவனே முதலாம் பிருதிவிபதி இவனைப் பாணரும், வைடும்பரும் ஆதரித்தனர். இன்னொருவன் முதலாம் இராசமல்லன் இவனை நுளம்பரும்,தெலுங்குச் சோடரும் ஆதரித்தனர். இவர்களுக்குள் நடந்த உட்பகைப் போர்கள் பல இப்போர்களின் இறுதியில் (கி.பி.878) வென்றவர்கள் பிருதிவிபதியும் அவன்தரப்பினருமே. ஆயினும் இராசமல்லன் முற்றிலும் வலுவிழந்துவிடவில்லை.

திருப்புறம்பியம் போர்
இவ்வூர் குடந்தைக்கு அருகில் உள்ளது இங்கு கி.பி.880இல் நடந்த இந்தப் போர் தென்னாட்டு வரலாற்றில் பெரு முக்கியத்துவம் வாய்ந்த போராகும். சோழப் பேரரசு வளர்வதற்கு வித்திட்டப் போர். இப்போரின்போது பல்லவ பேரரசனாயிருந்தவன் நிருபதுங்கவர்மன் அவனுடன் அவன் மகன் அபராசிதன் ஆட்சியில் பங்குகொண்டிருந்தான். பல்லவருக்கு ஆதரவாக முதலாம் பிருதிவிபதியும், சோழன் ஆதித்தனும் பல்லவர் பக்கம் நின்று  பாண்டியன் வரகுணனை எதிர்த்துப் போரிட்டனர். பிருதிவிபதி பாண்டியர் படைகளைச் சூறையாடினான். இதைக்கண்ட பாண்டியன் சீற்றம்கொண்டு அவன்மீது பாய்ந்து அவனைக் கொன்று வீழ்த்தினான். ஆனால் மாள்வதற்குள் தன் வீரத்தால் பல்லவர் பக்கத்திற்கே வெற்றியளித்துவிட்டான். கங்கர்களின் உதயேந்திரக் கல்வெட்டு இச்செயலைப் பாராட்டி 'தன் உயிர் விட்டும் அபராசிதனை (வெல்ல இயலாதவன் என்பது அப்பெயரின் பொருள்) அபராசிதனாகவே ஆக்கிவிட்டான்' என்று குறிக்கிறது. திருப்புறம்பியத்தில் இன்றும் முதலாம் பிருதிவிபதியை அடக்கம்செய்து நிறுவப்பட்ட பள்ளிப்படைக் கோயில் உள்ளதாகத் தெரியவருகிறது. திருப்புறம்பியம் போரில் முதலாம் பிருதிவிபதி இறந்ததினால் இராசமல்லன் மரபு மீண்டும் வலுவுறத்தொடங்கியது.

கருவி நூல்
தென்னாட்டுப் போர்க் களங்கள்,க. அப்பாதுரை.
மேலைக் கங்கர்கள் மரபு
880 இறப்புகள்
இந்திய அரசர்கள்
முருகன் அல்லது அழகு (நூல்)

முருகன் அல்லது அழகு என்பது முருகனைக் குறித்த ஒரு தமிழ் நூலாகும். இதை திரு. வி. க இயற்றினார்.

வரலாறு
காரைக்குடியிலிருந்து வெளிவந்த குமரன் என்னும் திங்கள் மலரின் முதலிதழில், திரு.வி.க அவர்கள் முருகன் என்னும் கட்டுரையை எழுதினார். அந்தக் கட்டுரை பெரும் பாராட்டைப்பெற்றது. அதனை நூலாக வெளியிடுமாறு அவரின் நண்பர்கள் வற்புறுத்தினர். இதனால் அக்கட்டுரையில் மேலும் சில பகுதிகளைச் சேர்த்து முருகன் என்னும் பெயரில் நூலாக 1925-இல் வெளிவந்து. இரண்டாம் பதிப்பில் அழகைப் பற்றி அவர் பால் கருக்கொண்டிருந்த பல புதுப்பொருள் கூட்டி விரிவாக்கி, நூலின் உள்ளுறைக்கேற்ப நூலுக்கு முருகன் அல்லது அழகு என்னும் தலைப்பு மாற்றம்மட்டு 1927-ஆம் ஆண்டு வெளியிடப்பட்டது. 

திரு.வி.க.வின் முருகன் அல்லது அழகு, சங்கப் புலவர் நக்கீரரின் திருமுருகாற்றுப்படையின் நுட்பத்தை விளக்கும் ஓர் ஆராய்ச்சி நூல் என்பர்.  இந்நூலைப் பாரி நிலையம் பதிப்பகத்தார் 1994 ஆண்டு 18-ஆம் பதிப்பாக வெளியிட்டுள்ளனர். முருகப்பெருமானின் பன்னிரு கரங்களைப் போல் இந்நூலில் 12 கட்டுரைகள் அமைந்துள்ளன.

இதன் பகுதிகள்
 முருகன் பொருளும் பொதுமையும்
 அழகின் இயலும் கூறும்
 முருகின் தொன்மை
 இயற்கைவழி அழகைக் காண்டல்
 பாட்டும் ஓவியமும் இசையும் பிறவும்
 முருகனைக் காண முனைப்பை யறுத்தல்
 அருணகிரியாரும் பெண்ணுலகும்
 உறுதியும் நோன்பும்
 பொதுநெறியும் தமிழும்
 பின்னைத்திரிபுகள்
 இயற்கையும் முருகனும்
 வேண்டுகோள்

குறிப்புகள்

வெளி இணைப்புகள் 
யூடியூபில்,  முருகன் அல்லது அழகு நூலைப்பற்றிய, சொற்பொழிவு
1927 தமிழ் நூல்கள்
சுங்கை ஊடாங்

சுங்கை ஊடாங் (ஆங்கிலம், மலாய் மொழி: Sungai Udang) என்பது மலேசியா, மலாக்கா, மத்திய மலாக்கா மாவட்டத்தில் அமைந்து இருக்கும் ஒரு கடற்கரை நகரமாகும். மலேசியாவின் மிகப் பெரிய இராணுவ முகாம்களில் ஒன்றான திரண்டாக் இராணுவ முகாம் (Terendak Camp) இங்கே அமைந்து உள்ளது. இராணுவ அதிரடிப்படையின் வளாகம் என்றும் புகழாரம் செய்யப்படுகிறது.

1987-ஆம் ஆண்டு, இங்கு பெட்ரோனாஸ் எண்ணெய்ச் சுத்திகரிப்பு ஆலை உருவாக்கப்பட்டது. இருப்பினும், 1997-ஆம் ஆண்டிற்குப் பின்னர், இந்த நகரம் துரிதமாக வளர்ச்சி கண்டது.

இங்கு திரண்டாக் இராணுவ முகாமில் பணிபுரியும் இராணுவத்தினரின் குடும்பங்களே பெரும்பான்மையாக உள்ளன. இராணுவத்தில் இருந்து ஓய்வு பெற்றவர்களும் இங்கு நிரந்தரமாகத் தங்கி விட்டனர். இரு வகையான இராணுவ முகாம்கள் உள்ளன. திரண்டாக் இராணுவ முகாம்; சுங்கை ஊடாங் இராணுவ முகாம், ஆகியவையே அந்த முகாம்கள் ஆகும்.

போக்குவரத்து தொடர்புகள்

பிற நகரங்கள்
 மலாக்கா நகரத்தில் இருந்து 21 கி.மீ.;
 அலோர் காஜாவில் இருந்து 25 கி.மீ.;   
 ஆயர் குரோ வடக்கு-தெற்கு விரைவுசாலை (மலேசியா) கட்டணச் சாவடியில் இருந்து 28 கி.மீ.;
தொலைவில் இருக்கிறது.

சுங்கை ஊடாங்கிற்கு மிக அருகில் இருப்பது மஸ்ஜித் தானா, மலாக்கா நகரங்களாகும்.

சுங்கை ஊடாங் பெயரைக் கொண்ட இடங்கள் 
 கம்போங் சுங்கை ஊடாங், கிள்ளான், சிலாங்கூர் 
 கம்போங் சுங்கை ஊடாங், டுங்குன், திரங்கானு 
 கம்போங் சுங்கை ஊடாங், நிபோங் திபால், பினாங்கு
 தஞ்சோங் சுங்கை ஊடாங், பங்கோர் தீவு, பேராக் 
 கம்போங் சுங்கை ஊடாங், யான், கெடா

மேற்கோள்கள் 

மலேசிய நகரங்கள்
மலாக்காவில் உள்ள நகரங்கள்
பிரமந்தலாறு

பிரமந்தலாறு () என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் சிறிய ஆறு ஆகும். மேலும் இந்த ஆறு வடக்கு முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இந்த ஆறு சுண்டிக்குளம் என்னும் கடற்காயலில் கடலுடன் கலக்குகின்றது.

மேற்கோள்கள் 

வட மாகாண ஆறுகள்
முல்லைத்தீவு
கிளிநொச்சி மாவட்ட ஆறுகள்
உயிரியல் இலக்கு

ஏற்பிணைப்பி அல்லது ஒரு மருந்து போன்ற ஒரு தனி உருவொன்று தேடிச்சென்று பிணைப்பில் ஈடுபடக்கூடிய ஒரு வாழும் உயிரியின் ஏதாவதொரு அமைப்பு உயிரியல் இலக்கு (biological target) எனப்படும். பொதுவான உயிரியல் இலக்கு வகைகள் புரதங்களும் கருவமிலங்களும் ஆகும். ஒரு மருந்தியல் சம்பந்தமான செயற்படுநிலையில் உள்ள மாத்திரைக்கான இலக்கு, இன்சுலின் போன்ற இயக்குநீருக்கான ஏற்பி இலக்குகள், அல்லது புறத்தூண்டலுக்கான இலக்குகள் என்று வெவ்வேறு உயிரியல் இலக்குகள் வரையறுக்கப்படுகின்றன. ஒரு சமிக்கை மூலம் இலக்கு "மோதப்பட்டு" அதன் செயற்பாடு மாற்றமடைவதே இவற்றின் உள்ளார்ந்த நோக்கம். நொதியங்கள் போன்ற புரதங்கள், அயனிக் கான்கள், ஏற்பிகள் ஆகியன உயிரியல் இலக்குகள் ஆகும்.

மேற்கோள்கள்

மருந்தியல்
உயிர்வேதியியல்
உயிரியல் துறைச்சொற்கள்
தோமஸ் மால்தஸ்

தோமஸ் ராபர்ட் மால்தஸ் (Thomas Robert Malthus, பிப்ரவரி 13,1766 - டிசம்பர் 29, 1834) இங்கிலாந்தைச் சேர்ந்த பொருளாதார அறிஞர், அரசியல் பொருளாதார ஆய்வாளர் மற்றும் மக்கள்தொகை ஆய்வாளர் ஆவார். மக்கள் தொகைப் பெருக்கத்துக்கும் உணவு உற்பத்திக்கும் இடையிலான கணிதத் தொடர்பு ஒன்றை வழங்கினார்.

மக்கள் தொகைக்கோட்பாடு பற்றிய கட்டுரை
முதன்மைக் கட்டுரை: மக்கள் தொகைக்கோட்பாடு பற்றிய கட்டுரை

மக்கள் தொகைப்பெருக்கம் எப்போதும் உணவு உற்பத்தி மற்றும் பகிர்தலை விட அதிகளவாகவே இருக்கும். மக்கள்தொகையின் அளவானது பெருக்கல் விருத்தியின் அடிப்படையினில் (உ+ம்:2,4,8,16,32,64) அதிகரித்துச் செல்லும் போக்கு உடையது அதே சமயம் உணவு உற்பத்தியின் அளவு கூட்டல் விருத்தியின் அடிப்படையில்(உ+ம்:1,2,3,4,5,6) அதிகரிக்கும் தன்மையினை கொண்டது இதன் காரணமாக எதிர்காலத்தில் உணவு பற்றாக்குறை தோன்றும் என்றும் நாட்டினில் பலவிதமான குழப்பங்கள்,வறுமை,போர் போன்ற அழிவுஅபாயங்கள் ஏற்படும் என்ற மால்தஸ் எதிர்வுகூறலே மக்கள் தொகைக்கோட்பாடு பற்றிய கட்டுரை என்ற  நூலின் அடிப்படைக் கருத்தாகும்.

மேற்கோள்கள்

1766 பிறப்புகள்
1834 இறப்புகள்
பிரித்தானியப் பொருளியலாளர்கள்
ஆங்கிலேய அறிவியலாளர்கள்
வீச்சுப் பண்பேற்றம்

வீச்சுப் பண்பேற்றம் அல்லது வீச்சு மட்டிசைப்பு (Amplitude modulation)(AM) என்பது தகவல் தொடர்புத் துறையில் கடத்தி அலையின் (carrier wave) மீது சாதாரண அலைகளை கலந்து இலகுவாக நீண்ட தூரம் கொண்டுசெல்லும் முறைகளில் ஒன்றாகும். வீச்சுப் பண்பேற்றத்திலோ வீச்சு மாறக்கூடியது; அதிர்வெண் மாறாதது. வானொலி அலைகளைக் கொண்டு செல்வதில் வீச்சுப் பண்பேற்றம் பயன்படுகின்றது.

நியம AM அலை குறித்த கணிப்பு முறை
அதிர்வெண் fc ஐயும் வீச்சம் A ஐயும் கொண்ட காவி அலை (sine அலை) ஒன்றைக் கருதுக. அது பின்வரும் சமன்பாட்டால் தரப்படும்.
.

m(t) பண்பேற்றம் பெற்ற அலைவடிவம். இவ் எடுத்துக்காட்டுக்கு  சைன் அலை கொண்ட அதிர்வெண் fmபண்பேற்றத்தையும், அது  அதை விட மிகச்சிறிய அதிர்வெண் fc எடுத்தால்:

,

இங்கு M மட்டிசைப்பின் வீச்சம். M<1 ஆக இருப்பின் (1+m(t)) எப்போதும் நேர்ப் பெறுமானத்தைக் கொள்ளும். எனவே வீச்சுப் பண்பேற்றம் என்பது காவி அலை c(t) ஐ நேர்க் கணியமாயுள்ள (1+m(t)) உடன் பெருக்குவதால் கிடைக்கும்:

{|
|
|
|-
|
|
|}

மேற்கோள்கள்

தொலைத்தொடர்பு
மின்னணுவியல்
புதுச்சேரியில் சுற்றுலாத்துறை

புதுச்சேரி மற்றும் காரைக்கால் கிழக்கு கடலான வங்காள விரிகுடா கரையில் அமைந்துள்ளது. இந்த கடற்கரை நகரம் பிரஞ்சு காலனித்துவ கட்டிடங்கள் மற்றும் தமிழ் பாணி நகர்ப்புற கட்டிடக்கலை கொண்டுள்ளது.

பேரடைஸ் கடற்கரை 

புதுவை மாநிலம் அரியாங்குப்பத்தை அடுத்த நோணாங்குப்பம் சுண்ணாம்பாறு படகு குழாம் உள்ளது.  புதுவையில் உள்ள சுற்றுலாத்தலங்களில் ஒன்றான இங்கு விடுமுறை நாட்களிலும், பண்டிகை நாட்களிலும் வெளி மாநிலங்களில் இருந்தும், உள்ளூரில் இருந்தும் ஏராளமான சுற்றுலா பயணிகள் வருகின்றனர்.

பேரடைஸ் கடற்கரைக்கு, சுண்ணாம்பார் உல்லாச விடுதி இருந்து 8 கிலோ மீட்டர் தொலைவில் உள்ளது. பேரடைஸ் கடற்கரைக்கு சுண்ணாம்பார் ரிசார்டில் இருந்து  நாம் படகு மூலம் பயணம் செய்ய வேண்டும். சுண்ணாம்பார் உல்லாச விடுதி NH45A அமைந்துள்ளது.

புதுச்சேரி கடற்கரை 

புரொமனேட் கடற்கரை (Promenade Beach) புதுச்சேரியை ஒட்டிய கடற்கரைகளில் மிகவும் பிரபலமானது. இது வங்காள விரிகுடாவுக்கு கரையாக அமைந்துள்ளது. இதை ஒட்டி 1.2 கிலோமீட்டர் நீண்ட சாலை உள்ளது. இது போர் நினைவகத்தில் (War Memorial) தொடங்கி டூப்ளே பூங்கா (Dupliex Park) வரை உள்ள குபேர் (Goubert) வீதியில் முடிவடைகிறது. இங்கு பிரஞ்சு தூதரகம் அமைந்துள்ளது.

இங்கு லா காபே என்ற ஓரு உணவகம் கடற்கரை ஓரத்தில் அமைந்துள்ளது. கடற்கரை ஓரத்தில் அதிக பிரஞ்சு பாரம்பரிய கட்டிடத்தை காணலாம்.

ஓயிட் டவுன் 

ஓயிட் டவுன் புதுச்சேரி கடற்கரை அருகில் உள்ளது. பிரஞ்சு காலனித்துவ பாரம்பரிய கட்டிடங்கள், ஓயிட் டவுனில் உள்ளன.

புதுச்சேரியில் இரு சக்கர வாகனங்கள் வாடகைக்கு கிடைக்கின்றன. 2014ஆம் ஆண்டின் டிசம்பர் கணக்கின் படி, ஹொண்டா ஆக்டிவா இரு சக்கர வாகனம், ஏறத்தாழ 300 ரூபாய் நாள் வாடகைக்கும், பல்சர் இரு சக்கர வாகனம் ஏறத்தாழ 350 ரூபாய் நாள் வாடகைக்கும் கிடைக்கிறது. ஓயிட் டவுனில் இரு சக்கர வாகனங்கள் அல்லது மிதிவண்டியில் சுற்றுவது ஒரு சுகமான அனுபவம்.

அரவிந்தர் ஆசிரமம் 
அரவிந்தர்  ஆசிரமம் அரவிந்த கோஷ் என்ற ஒரு இந்திய சுதந்திர போராட்ட வீரர் , கவிஞர், தத்துவஞானியால் 1926ல் நிறுவப்பட்டது. அரவிந்தர்  ஆசிரமத்தின் பார்வையாளர்கள் நேரம் காலை  8 மணி முதல் 12 மணி வரை, மதியம் 2 மணி முதல் மாலை 6 மணி வரை ஆகும்.

இவற்றையும் பார்க்கவும் 
 தமிழ்நாட்டில் சுற்றுலாத்துறை
 கோவாவில் சுற்றுலாத்துறை

மேலும் காண்க

மேற்கோள்கள்
ப. நீலகண்டன்

ப. நீலகண்டன் (2 அக்டோபர் 1916 - 3 செப்டம்பர் 1992) ஒரு தமிழ்த் திரைப்பட இயக்குநரும் கதைவசன திரைக்கதை ஆசிரியருமாவார். இவர் 1916 அக்டோபர் 2 அன்று பழனியாண்டி பண்டாரம், அம்புஜம் இணையருக்கு மகனாகப் பிறந்தார்.  இவர் எம். ஜி. ஆரை வைத்து 17 படங்களை  இயக்கிய மிகப் புகழ் பெற்ற இயக்குநர். மேலும் இவர் எம். ஜி. ஆரின் பிரதான இயக்குநராவார்.

திருடாதே (1961) ஆகிய இரு திரைப்படங்களைத் தயாரித்தார். மேலும் தமிழ், கன்னடத் திரைப்படங்கள் பலவற்றை இயக்கினார். அவற்றில் 1957 இல் சக்கரவர்த்தி திருமகள் தொடங்கி 1976இல் நீதிக்கு தலைவணங்கு முதல் எம்.ஜி.ஆரை வைத்து 17 திரைப்படங்களை இயக்கினார். இதனால் எம்.ஜி.ஆரின் பிரதான இயக்குநர் என்று புகழப்பட்டார்.

திரைப்படங்கள்

இறப்பு 
நீலகண்டன் 1992 செப்டம்பர் 3 அன்று வயதுமுதிர்வு காரணமாக காலமானார்.

உசாத்துணை
 
 பி நீலகண்டனின் வாழ்க்கை வரலாறு
 நீலகண்டன் சிறுகதைகள்- சிறுகதைகள் தளம்

1992 இறப்புகள்
1916 பிறப்புகள்
தமிழ்த் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
இந்தியத் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
குமரிக்கோட்டம்

குமரி கோட்டம் (Kumari Kottam) பி. நீலகண்டன் இயக்கத்தில் 1971 ஆம் ஆண்டு சனவரி மாதம் 26 ஆம் தேதியில் வெளிவந்த இந்தியத் தமிழ்த் திரைப்படமாகும்.  இத்திரைப்படத்தில் எம். ஜி. ஆர், ஜெயலலிதா ஆகியோர் நாயகன், நாயகியாகவும் அசோகன், சோ ஆகியோர் முக்கிய கதாபாத்திரத்திலும் நடித்திருந்தனர். எம்.எசு.விசுவநாதன் இப்படத்திற்கு இசையமைத்தார்.

நடிகர்கள்

பாடல்கள்

மேற்கோள்கள்

வெளி இணைப்புகள் 

1971 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
எம். ஜி. ஆர். நடித்த திரைப்படங்கள்
ஜெயலலிதா நடித்த திரைப்படங்கள்
வி. கே. ராமசாமி நடித்த திரைப்படங்கள்
சச்சு நடித்த திரைப்படங்கள்
மருதநாட்டு இளவரசி

மருதநாட்டு இளவரசி (Maruthanad Elavarasee) 1950 ஆம் ஆண்டு ஏப்ரல் மாதம் 2 ஆம் தேதியன்று கோவிந்தன் நிறுவனம் எடுத்த தமிழ்த் திரைப்படமாகும். இதில் எம்.ஜி.ஆர் மற்றும் சானகி இணைந்து நடித்திருந்தனர். இத்திரைப்படத்திற்கு மு. கருணாநிதி வசனம் எழுதியிருந்தார். மருதநாட்டு இளவரசி என்ற இத்திரைப்படத்தை ஜி.முத்துசாமி தயாரித்தார். காசிலிங்கம் படத்தொகுப்பையும் ஜி.தொரை ஒளிப்பதிவையும் கையாண்டனர்.

நடிப்பு
 எம்.ஜி.ஆர்
 வி. என். சானகி
 பி. எஸ். வீரப்பா
 எம். ஜி. சக்ரபாணி
 புளிமூட்டை ராமசாமி
 டி. கே. நாகரத்தினம்
 சி. கே. சரஸ்வதி
 கொட்டபுளி ஜெயராமன்
 என். எஸ் நாராயண பிள்ளை
 எம். எஸ். திருப்பதிசாமி
 டி. எம். ராமசாமி பிள்ளை
 கே. மீனாட்சி

மேற்கோள்கள்

வெளி இணைப்பு

இந்தியத் தமிழ்த் திரைப்படங்கள்
எம். ஜி. சக்கரபாணி நடித்த திரைப்படங்கள்
1950 தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
பி. எஸ். வீரப்பா நடித்த திரைப்படங்கள்
தேவலி சட்டமன்றத் தொகுதி (மகாராட்டிரா)

தேவலி சட்டமன்றத் தொகுதி (Deoli-Pulgaon Assembly constituency)  மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது வார்தா மாவட்டத்தில் உள்ள நான்கு சட்டமன்றத் தொகுதிகளில் ஒன்றாகும்   தேவலி, வார்தா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டப் பேரவை உறுப்பினர்கள்

தேர்தல் முடிவுகள்

2024

மேற்கோள்கள்

மகாராட்டிர சட்டமன்றத் தொகுதிகள்மகாராட்டிர அரசியல்
மகாராட்டிர சட்டமன்றத் தொகுதிகள்
நூர்பூர் சட்டமன்றத் தொகுதி

நூர்பூர் சட்டமன்றத் தொகுதி, உத்தரப் பிரதேச சட்டமன்றத்துக்கான தொகுதியாகும்.இது நகினா மக்களவைத் தொகுதிக்கு உட்பட்டது.

பகுதிகள்

2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் பிஜ்னோர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
சாந்துப்பூர் வட்டத்தின் பூத்பூர் கனுங்கோ வட்டம்
சாந்துப்பூர் வட்டத்தின் பூனா கனுங்கோ வட்டத்தில் உள்ள ஹைசார்பூர் பட், மஹம்தாபாத், பைஜனியா, சிவலா, நாயக் நங்குலா, சுஜத்பூர் திக்கர், காஸ்புரா, உம்ரிபடி, சாஜ்புரா, சேலா ஆகிய பத்வார் வட்டங்களும், நூர்பூர் எம்.பி
தாம்பூர் வட்டத்தின் சஹஸ்பூர் கனுங்கோ வட்டம்
தாம்பூர் வட்டத்தின் சேஹரா கனுங்கோ வட்டத்தில் உள்ள புதன்பூர், குரி பங்கார், லம்பா கேரா, மொகமது அலிபூர் இனாயத், பிதாபூர், சதபல் ஆகிய பத்வார் வட்டங்களும், சஹஸ்பூர் நகராட்சியும்

(கனுங்கோ வட்டம் என்பது வட்டத்தின் உட்பிரிவாகும். பத்வார் வட்டம் என்பது கனுங்கோ வட்டத்தின் உட்பிரிவாகும்.)

சட்டமன்ற உறுப்பினர்

பதினாறாவது சட்டமன்றம்
காலம்: மார்ச்சு 2012
உறுப்பினர்: லோகேந்திர சிங்
கட்சி: பாரதிய ஜனதா கட்சி

சான்றுகள்

உத்தரப் பிரதேச சட்டமன்றத் தொகுதிகள்
பிஜ்னோர் மாவட்டம்